የጠቅላይ ሚኒስትር አብይ የሱዳን ጉብኝት ስኬታማ ነው- አህመድ ሺዴ
ጠቅላይ ሚኒስትር ዶክተር አብይ አህመድ በሱዳን ያደረጉት ጉብኝት ስኬታማ መሆኑን የመንግስት ኮምዩኒኬሽን ጉዳዮች ጽህፈት ቤት ኃላፊ ሚኒስትር አስታወቁ።ኃላፊ ሚኒስትሩ አቶ አህመድ ሺዴ ቦሌ አለም ዓቀፍ አውሮፕላን ማረፊያ ለጋዜጠኞች በሰጡት መግለጫ ጠቅላይ ሚኒስትሩ የመሩት ከፍተኛ የመንግስት የስራ ኃለፊዎች ልዑክ በሱዳን ያደረገው የስራ ጉብኝት ስኬታማ ነው።ጉብኝቱ በአገሮቹ መካከል ያለውን ታሪካዊ ትስስር ወደ ላቀ ደረጃ እንደሚያደርሰውም ሚኒስትሩ ገለጸዋል።ጠቅላይ ሚኒስትር ዶክተር አብይ በቆይታቸው ከሱዳን ፕሬዝዳንት ኦማር ሐሰን አልበሽር ጋር የዜጎችን ጉዳይና ክብርን በተመለከተ ተወያይተዋል። መልካም ዲፕሎማሲያዊ ግንኙነት መፍጠራቸውንም ገልጸዋል።በምጣኔ ሀብት ረገድ አገሮቹ የሚያዋሱኗቸውን ኮሪደሮች ከማልማት አንስቶ በአጠቃላይ ኢኮኖሚያዊ ውህደት ላይ የጋራ መግባባት መፍጠራቸውን አመልክተዋል።በፖለቲካው መስክ በተለይ በሰላምና ደህንነት ጉዳይ ላይ ያላቸውን የትብብር መስክ አጠናክረው ለመቀጠል መስማታቸውን የጠቆሙት ሚኒስትሩ፤ በቀጠና ጉዳይ ላይም ተወያይተዋል።ጠቅላይ ሚኒስትር ዶክተር አብይ አህመድ በሱዳን ያደረጉትን የሁለት ቀን ይፋዊ የስራ ጉብኝ አጠናቀው ተመልሰዋል።(ኢዜአ)